ફ્લોરેન્સની તીવ્રતાને જોતા સત્તાવાળાઓએ વર્જિનિયામાં કટોકટી જાહેર કરી છે. ૨,૪૫ ,૦૦૦ લોકોને સલામત સ્થળે ખસી જવા આદેશ અપાયો છે. વાવાઝોડાને પગલે ભારે વરસાદ અને તોફાની પવન ફૂંકાઈ શકે, પૂર આવી શકે અને જમીન ધસી પડવાની શક્યતા હોવાની ચેતવણી આપવામાં આવી છે. ફ્લોરેન્સને કેટેગરી ૪માં મૂકવામાં આવ્યું છે. છેલ્લાં કેટલાંક દાયકાનું તે ભયાનકમાં ભયાનક વાવાઝોડું પુરવાર થઈ શકે છે. વાવાઝોડાને પગલે ભારે તોફાની વરસાદ અને પૂરની સંભાવના છે. ફ્લોરેન્સ મંગળવાર અને બુધવારે બરમુડા અને બહામા પરથી પસાર થશે. હાલ તે કલાકનાં ૨૦ કિ.મીની ઝડપે પશ્ચિમ તરફ ફંટાઈને મજબૂત થઈ રહ્યું છે.